b'\n_START_ARTICLE_\nRobert av Hereford\n_START_PARAGRAPH_\nRobert av Hereford (ogs\xc3\xa5 kjent som Robert av Lorraine eller Robert Losinga; d\xc3\xb8d 26. juni 1095) var en fransk prest som ble forfremmet til biskop av Hereford etter den normanniske erobringen av England i 1066.\n_START_SECTION_\nBakgrunn\n_START_PARAGRAPH_\nHan var en innf\xc3\xb8dt av Lorraine i Frankrike, og sannsynligvis kannik ved katedralen i Li\xc3\xa8ge f\xc3\xb8r han kom til England etter erobringen. Han ble muligens ogs\xc3\xa5 utdannet ved katedralskolen i Li\xc3\xa8ge. Denne skolen var ledende innem matematikk, et emne som Robert senere skulle utvise stor dyktighet innen. Hans navn gjengis ogs\xc3\xa5 som Robert de Losinga, men aller eldst i kildene er Robert the Lotharingian. _NEWLINE_Robert ble ordinert som prest av den angelsaksiske biskop av Worcester, Wulfstan, en gang f\xc3\xb8r 29. desember 1079.\n_START_SECTION_\nBiskop\n_START_PARAGRAPH_\nRobert ble viet til biskop av Hereford av Lanfranc, erkebiskop av Canterbury den 29. desember 1079. Han bygde opp igjen Herefordkatedralen som hadde blitt redusert til ruiner i l\xc3\xb8pet av en konflikt med walisere under Gruffydd ap Llywelyn._NEWLINE_Robert var ogs\xc3\xa5 en anerkjent vitenskapsmann som blant annet skrev en forkortet versjon av kronologien om Marianus Scotus i 1082._NEWLINE_Robert var med under konsilet i Rockingham i februar 1095, som tok for seg konflikten mellom kong William II av England og Anselm, erkebiskopen av Canterbury. Robert stod p\xc3\xa5 kongens side mot erkebiskopen. Etterp\xc3\xa5 ble imidlertid Robert og Osmund, biskopen av Salisbury, forsonet med Anselm._NEWLINE_Han d\xc3\xb8de den 26. juni 1095.'